CELEX: 32018D0896
Language: sl
Date: 2018-06-19 00:00:00
Title: Izvedbeni sklep Komisije (EU) 2018/896 z dne 19. junija 2018 o določitvi metodologije za izračun letne potrošnje lahkih plastičnih nosilnih vrečk in spremembi Odločbe 2005/270/ES (notificirano pod dokumentarno številko C(2018) 3736) (Besedilo velja za EGP.)

25.6.2018   
               
               
                  SL
               
               
                  Uradni list Evropske unije
               
               
                  L 160/6
               
            IZVEDBENI SKLEP KOMISIJE (EU) 2018/896
      z dne 19. junija 2018
      o določitvi metodologije za izračun letne potrošnje lahkih plastičnih nosilnih vrečk in spremembi Odločbe 2005/270/ES
      
         
            (notificirano pod dokumentarno številko C(2018) 3736)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Direktive Evropskega parlamenta in Sveta 94/62/ES z dne 20. decembra 1994 o embalaži in odpadni embalaži (1) ter zlasti člena 4(1a) Direktive,
      ob upoštevanju naslednjega:
      
                  (1)
               
               
                  Direktiva 94/62/ES zahteva, da države članice sprejmejo ukrepe za zmanjšanje potrošnje lahkih plastičnih nosilnih vrečk, in določa, da se s temi ukrepi zagotovi, da se določeno število lahkih plastičnih nosilnih vrečk na osebo na leto ali enakovreden cilj, določen v masi, ne preseže.
               
            
                  (2)
               
               
                  Treba je uporabiti usklajen sistem poročanja in usklajeno metodologijo za izračun potrošnje lahkih plastičnih nosilnih vrečk na osebo za namene spremljanja navedene potrošnje na ravni Unije in ocenitve, ali je doseženo trajno zmanjšanje potrošnje teh vrečk.
               
            
                  (3)
               
               
                  Države članice lahko opredelijo svoje nacionalne ukrepe bodisi na podlagi števila lahkih plastičnih nosilnih vrečk bodisi na podlagi mase. Pristopi, uporabljeni za merjenje potrošnje lahkih plastičnih nosilnih vrečk so tesno povezani s sprejetimi ukrepi za zmanjšanje potrošnje. Zato bi bilo treba z metodologijo za izračun potrošnje določiti izračun tako na podlagi števila kot na podlagi mase, da se upošteva izbira držav članic med dvema vrstama ukrepov za zmanjšanje potrošnje.
               
            
                  (4)
               
               
                  Kadar so sprejeti ukrepi za zmanjšanje letne potrošnje lahkih plastičnih nosilnih vrečk glede na maso, bi bilo treba sporočiti informacije o povprečni masi lahkih plastičnih nosilnih vrečk, da se omogoči pretvorba podatkov o potrošnji v številke, tako da se lahko primerjajo podatki, ki jih sporočijo različne države članice na podlagi mase ali števila lahkih plastičnih nosilnih vrečk.
               
            
                  (5)
               
               
                  Države članice lahko izključijo zelo lahke plastične nosilne vrečke iz nacionalnih ukrepov za zmanjšanje potrošnje. Kljub temu pa te vrečke štejejo za lahke plastične nosilne vrečke za namene obveznosti poročanja in jih je treba vključiti v poročanje o letni potrošnji lahkih plastičnih nosilnih vrečk. Metodologije izračuna na podlagi prihodkov od obveznih davkov, bremenitev ali dajatev morda ne zajemajo teh izvzetih vrečk. Za upoštevanje tega bi morale države članice od gospodarskih subjektov zahtevati, da sporočijo število ali maso vseh lahkih plastičnih nosilnih vrečk, danih na trg, tudi tistih, ki so izvzete iz takšnih davkov, bremenitev ali dajatev.
               
            
                  (6)
               
               
                  Oblike za poročanje o embalaži in odpadni embalaži so določene v Odločbi Komisije 2005/270/ES (2). Nove oblike so nujne za namene poročanja o potrošnji lahkih plastičnih nosilnih vrečk. Odločbo 2005/270/ES bi bilo zato treba ustrezno spremeniti.
               
            
                  (7)
               
               
                  Ukrepi iz tega sklepa so v skladu z mnenjem odbora, ustanovljenega na podlagi člena 21 Direktive 94/62/ES –
               
            SPREJELA NASLEDNJI SKLEP:
      Člen 1
      Metodologija za izračun letne potrošnje in poročanje o njej
      Letna potrošnja lahkih plastičnih nosilnih vrečk na osebo se izračuna in sporoči z uporabo bodisi metodologije za poročanje na podlagi števila iz člena 2 bodisi metodologije za poročanje na podlagi mase iz člena 3.
      Člen 2
      Metodologija za poročanje na podlagi števila
      1.   Kadar država članica letno potrošnjo lahkih plastičnih nosilnih vrečk izračuna in sporoči na podlagi števila, uporabi eno od naslednjega:
      
                  (a)
               
               
                  skupno število lahkih plastičnih nosilnih vrečk, danih na njen nacionalni trg;
               
            
                  (b)
               
               
                  vsoto:
                  
                              (i)
                           
                           
                              števila lahkih plastičnih nosilnih vrečk, izračunanega na podlagi prihodkov od obveznih davkov, bremenitev ali dajatev, zaračunanih potrošnikom na enoto lahkih plastičnih nosilnih vrečk, kot jih gospodarski subjekti prijavijo ali sporočijo v skladu z nacionalnim pravom, ter
                           
                        
                              (ii)
                           
                           
                              števila lahkih plastičnih nosilnih vrečk, ki so izvzete iz navedenih davkov, bremenitev ali dajatev, ki so dane na njen nacionalni trg, kot ga gospodarski subjekti sporočijo v skladu z nacionalnim pravom.
                           
                        
            2.   Države članice, ki sporočijo letno potrošnjo lahkih plastičnih nosilnih vrečk v skladu z odstavkom 1(a), od gospodarskih subjektov zahtevajo, da za vsako koledarsko leto sporočijo število lahkih plastičnih nosilnih vrečk, ki so jih dali na trg na njihovem ozemlju za vsako koledarsko leto.
      3.   Države članice, ki sporočijo letno potrošnjo lahkih plastičnih nosilnih vrečk v skladu z odstavkom 1(b), od gospodarskih subjektov zahtevajo, da za vsako koledarsko leto sporočijo število lahkih plastičnih nosilnih vrečk, ki so izvzete iz davkov, bremenitev ali dajatev ter ki so jih dali na trg na njihovem ozemlju.
      4.   Države članice, ki uporabljajo metodologijo iz odstavka 1(a), sporočijo letno potrošnjo lahkih plastičnih nosilnih vrečk z uporabo preglednice 4 iz Priloge k Odločbi 2005/270/ES.
      5.   Države članice, ki uporabljajo metodologijo iz odstavka 1(b), sporočijo letno potrošnjo lahkih plastičnih nosilnih vrečk z uporabo preglednice 5 iz Priloge k Odločbi 2005/270/ES.
      Člen 3
      Metodologija za poročanje na podlagi mase
      1.   Kadar država članica letno potrošnjo lahkih plastičnih nosilnih vrečk izračuna in sporoči na podlagi mase, uporabi eno od naslednjega:
      
                  (a)
               
               
                  skupno maso lahkih plastičnih nosilnih vrečk, danih na njen nacionalni trg;
               
            
                  (b)
               
               
                  vsoto:
                  
                              (i)
                           
                           
                              mase lahkih plastičnih nosilnih vrečk, izračunano na podlagi prihodkov od obveznih davkov, bremenitev ali dajatev, zaračunanih potrošnikom na enoto lahkih plastičnih nosilnih vrečk, kot jih gospodarski subjekti prijavijo ali sporočijo v skladu z nacionalnim pravom, ter
                           
                        
                              (ii)
                           
                           
                              mase lahkih plastičnih nosilnih vrečk, ki so izvzete iz navedenih davkov, bremenitev ali dajatev, ki so dane na njen nacionalni trg, kot jo gospodarski subjekti sporočijo v skladu z nacionalnim pravom.
                           
                        
            2.   Države članice, ki sporočijo letno potrošnjo lahkih plastičnih nosilnih vrečk v skladu s tem členom, od gospodarskih subjektov zahtevajo, da predložijo informacije o povprečni masi lahkih plastičnih nosilnih vrečk.
      3.   Države članice, ki sporočijo letno potrošnjo lahkih plastičnih nosilnih vrečk v skladu z odstavkom 1(a), od gospodarskih subjektov zahtevajo, da sporočijo skupno maso lahkih plastičnih nosilnih vrečk, ki so jih dali na trg na njihovem ozemlju za vsako koledarsko leto.
      4.   Države članice, ki sporočijo letno potrošnjo lahkih plastičnih nosilnih vrečk v skladu z odstavkom 1(b), od gospodarskih subjektov zahtevajo, da za vsako koledarsko leto sporočijo skupno maso lahkih plastičnih nosilnih vrečk, ki so izvzete iz davkov, bremenitev ali dajatev ter ki so jih dali na trg na njihovem ozemlju za vsako koledarsko leto.
      5.   Države članice, ki uporabljajo metodologijo iz odstavka 1(a), sporočijo letno potrošnjo lahkih plastičnih nosilnih vrečk z uporabo preglednice 6 iz Priloge k Odločbi 2005/270/ES.
      6.   Države članice, ki uporabljajo metodologijo iz odstavka 1(b), sporočijo letno potrošnjo lahkih plastičnih nosilnih vrečk z uporabo preglednice 7 iz Priloge k Odločbi 2005/270/ES.
      Člen 4
      Spremembe Odločbe 2005/270/ES
      Odločba 2005/270/ES se spremeni:
      
                  (1)
               
               
                  člen 9 se nadomesti z naslednjim:
                  „Člen 9
                  1.   Države članice zagotovijo podatke o nastajanju, uvozu, izvozu in obdelavi odpadne embalaže z uporabo oblik, določenih v preglednicah 1, 2 in 3 v Prilogi.
                  2.   Države članice zagotovijo podatke o potrošnji lahkih plastičnih nosilnih vrečk za poročanje na podlagi števila z uporabo oblike, določene v preglednici 4 ali 5 v Prilogi, kot je ustrezno, za poročanje na podlagi mase pa z uporabo oblike, določene v preglednici 6 ali 7 v Prilogi, kot je ustrezno.“;
               
            
                  (2)
               
               
                  Priloga se spremeni, kot je določeno v Prilogi k temu sklepu.
               
            Člen 5
      Ta sklep je naslovljen na države članice.
      
         V Bruslju, 19. junija 2018
         
            
               Za Komisijo
            
            Karmenu VELLA
            
               Član Komisije
            
         
      
      
         (1)  UL L 365, 31.12.1994, str. 10.
      
         (2)  Odločba Komisije 2005/270/ES z dne 22. marca 2005 o določitvi preglednic za sistem zbirke podatkov na podlagi Direktive Evropskega parlamenta in Sveta 94/62/ES o embalaži in odpadni embalaži (UL L 86, 5.4.2005, str. 6).
      
         PRILOGA
         V prilogi k Odločbi 2005/270/ES se dodajo naslednje tabele 4 do 7:
         
            „TABELA 4
            
            
               Letna potrošnja lahkih plastičnih nosilnih vrečk, izračunana v skladu z metodologijo iz člena 2(1)(a) Izvedbenega sklepa Komisije (EU) 2018/896
                (*1)
            
            
                        Število lahkih plastičnih nosilnih vrečk, danih na trg
                     
                  
                         
                     
                  
                        pri tem je debelina stene vrečk
                     
                  
                        < 15 mikronov
                     
                     
                        15 < 50 mikronov
                     
                  
                         
                     
                     
                         
                     
                  
               Opombe:
            
            
                        1.
                     
                     
                        Belo okence: podatki so obvezni.
                     
                  
                        2.
                     
                     
                        Osenčena okenca: podatki so neobvezni.
                     
                  
               TABELA 5
            
            
               Letna potrošnja lahkih plastičnih nosilnih vrečk, izračunana v skladu z metodologijo iz člena 2(1)(b) Izvedbenega sklepa (EU) 2018/896
            
            
                        Število lahkih plastičnih nosilnih vrečk, izračunano iz obveznih davkov, bremenitev ali dajatev
                     
                  
                        Število lahkih plastičnih nosilnih vrečk, ki je izračunano iz obveznih davkov, bremenitev ali dajatev, kot ga prijavijo ali sporočijo gospodarski subjekti
                     
                     
                        Število lahkih plastičnih nosilnih vrečk, ki so izvzete iz obveznih davkov, bremenitev ali dajatev, kot ga sporočijo gospodarski subjekti
                     
                  
                        (a)
                     
                     
                        (b)
                     
                  
                        (a) + (b)
                     
                  
                        pri tem je debelina stene vrečk
                     
                  
                        < 15 mikronov
                     
                     
                        15 < 50 mikronov
                     
                     
                        < 15 mikronov
                     
                     
                        15 < 50 mikronov
                     
                  
                         
                     
                     
                         
                     
                     
                         
                     
                     
                         
                     
                  
               Opombe:
            
            
                        1.
                     
                     
                        Belo okence: podatki so obvezni.
                     
                  
                        2.
                     
                     
                        Osenčena okenca: podatki so neobvezni.
                     
                  
                        3.
                     
                     
                        Kadar ni izjem, je vrednost (b) enaka 0.
                     
                  
               TABELA 6
            
            
               Letna potrošnja lahkih plastičnih nosilnih vrečk, izračunana v skladu z metodologijo iz člena 3(1)(a) Izvedbenega sklepa (EU) 2018/896
            
            
                        Masa lahkih plastičnih nosilnih vrečk, danih na trg
                     
                  
                        Masa lahkih plastičnih nosilnih vrečk, danih na trg
                     
                     
                        Povprečna masa na lahko plastično nosilno vrečko, kot so jo sporočili gospodarski subjekti
                     
                  
                         
                     
                     
                         
                     
                  
                        pri tem je debelina stene vrečk
                     
                     
                        pri tem je debelina stene vrečk
                     
                  
                         
                     
                  
                        < 15 mikronov
                     
                     
                        15 < 50 mikronov
                     
                     
                        < 15 mikronov
                     
                     
                        15 < 50 mikronov
                     
                  
                         
                     
                     
                         
                     
                     
                         
                     
                     
                         
                     
                  
               Opombe:
            
            
                        1.
                     
                     
                        Belo okence: podatki so obvezni.
                     
                  
                        2.
                     
                     
                        Osenčena okenca: podatki so neobvezni.
                     
                  
               TABELA 7
            
            
               Letna potrošnja lahkih plastičnih nosilnih vrečk, izračunana v skladu z metodologijo iz člena 3(1)(b) Izvedbenega sklepa (EU) 2018/896
            
            
                        Masa lahkih plastičnih nosilnih vrečk, izračunana iz obveznih davkov, bremenitev ali dajatev
                     
                  
                        Masa lahkih plastičnih nosilnih vrečk, ki je izračunana iz obveznih davkov, bremenitev ali dajatev, kot jo prijavijo ali sporočijo gospodarski subjekti
                     
                     
                        Masa lahkih plastičnih nosilnih vrečk, ki so izvzete iz obveznih davkov, bremenitev ali dajatev, kot jo sporočijo gospodarski subjekti
                     
                     
                        Povprečna masa na lahko plastično nosilno vrečko, kot jo sporočijo gospodarski subjekti
                     
                  
                        (a)
                     
                     
                        (b)
                     
                     
                         
                     
                  
                        (a) + (b)
                     
                  
                        pri tem je debelina stene vrečk
                     
                  
                        < 15 mikronov
                     
                     
                        15 < 50 mikronov
                     
                     
                        < 15 mikronov
                     
                     
                        15 < 50 mikronov
                     
                     
                        (a)
                        15 < 50 mikronov
                     
                     
                        (b)
                        15 < 50 mikronov
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Opombe:
            
            
                        1.
                     
                     
                        Belo okence: podatki so obvezni.
                     
                  
                        2.
                     
                     
                        Osenčena okenca: podatki so neobvezni.
                     
                  
                        3.
                     
                     
                        Kadar ni izjem, je vrednost (b) enaka 0.“
                     
                  
         
            (*1)  Izvedbeni sklep Komisije (EU) 2018/896 z dne 19. junija 2018 o določitvi metodologije za izračun letne potrošnje lahkih plastičnih nosilnih vrečk in spremembi Odločbe 2005/270/ES (UL L 160, 25.6.2018, str. 6).